cyanic-selkie/wikianc huggingface dataset:
Տացիո կամուրջ
Տացիո կամուրջ (Ponte Tazio), ուղանցույց-կամուրջ Իտալիայի մայրաքաղաք Հռոմում։ Հատում է Անյենե գետը։ Կամուրջը Մոնտե Սակրո շրջանի Վիա Նոմենտանա մայրուղու մասն է կազմում։ Վերջինս ուղղվում է դեպի Պիացցա Սեպիոնե։
Մշակույթում
Վիտտորիո դե Սիկայի «Հեծանիվ հափշտակողները» ֆիլմի որոշ դրվագներ նկարահանվել են Տացիո կամրջի կողքին (1948)։
Երթուղի
Տացիո կամուրջը հասանելի է Հռոմի մետրոպոլիտենի B գծի Conca d'Oro կայարանից, ինչպես նաև FL1 ռեգիոնալ երկաթգծի Roma Nomentana կայարանից։
Աննա Բլայ
Աննա Մարիա Բլայ (Anna Maria Bligh, ), ավստրալիացի պետական և քաղաքական գործիչ, 2007 թվականից մինչև 2012 թվականը Քվինսլենդ նահանգի 37-րդ վարչապետը, Ավստրալիայի լեյբորիստական կուսակցության անդամ ։
Կենսագրություն
Աննա Մարիա Բլայը ծնվել է 1960 թվականի հունիսի 14-ին Ուորիքում՝ փոխծովակալ Ուիլյամ Բլայի հետնորդների բարեպաշտ ընտանիքում։ Մանկության տարիներին երազում էր միանձնուհի դառնալ, սակայն սառել է կրոնից այն բանից հետո, երբ մորը՝ ամուսնալուծության համար հաղորդությունից հեռացրել էին։ Ավարտել Է Քվինսլենդի համալսարանը։ Ուսանելու տարիներին մասնակցել է երիտասարդական ցույցերի ։ 1995 թվականին Բլայն ընտրվել Է Քվինսլենդի խորհրդարան։ 1998 թվականին նա անցել է տարածաշրջանային կառավարություն։ Զբաղեցրել է ընտանիքի հարցերով նախարարի, կրթության նախարարի, մշակույթի նախարարի, ֆինանսների նախարարի և փոխվարչապետի պաշտոնները ։
2007 թվականին նշանակվել է նահանգի վարչապետ՝ դառնալով այդ պաշտոնը զբաղեցրած առաջին կինը։ Նրա կառավարումը համընկել է պատուհասած ուժեղ ջրհեղեղներին։ 2012 թվականին լեյբորիստները պարտվել են հերթական ընտրություններում, որից հետո Բլայը հայտարարել է քաղաքականությունից հեռանալու մասին ։
Արտաքին հղումներ
Կատեգորիա:20-րդ դարի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Ավստրալիայի քաղաքական գործիչներ
Ավստրական կերպարվեստ
Ավստրական կերպարվեստը Ավստրիայի տարածքում գտնվել են նախնադարյան արվեստի բազմաթիվ նմուշներ. հին քարի դարի «Վիլլենդորֆի վեներան»՝ սխեմատիկ ձևերով արձանիկը, նոր քարի դարի խեցեղեն, բրոնզի դարի գործիքներ, զենքեր, հալշտատյան և լատենյան՝ վաղ կելտական մշակույթի առարկաներ, հռոմեական տիրապետության շրջանի (մ. թ. ա. 1-ին դար-մ. թ. ա. 5-րդ դար) տեղական կերպարվեստի գործեր։ Պահպանվել են ռոմանական և գոթական ոճի բազմաթիվ հուշարձաններ։
Վերածննդի արվեստ
Վերածննդի արվեստը Ավստրիայում կազմավորվեց 16-րդ դարին (Վ. Հուրերի գեղանկարչությունն ու գրաֆիկան)։ Ավստրիայի արվեստը միջազգային նշանակություն ստացավ բարոկկոյի դարաշրջանում (17-րդ-18-րդ դարեր)։ ճարտարապետությանը համընթաց զարգացավ դեկորատիվ քանդակագործությունը (Բ. Պերմոզեր, Գ. Ռ. Դոններ, Ֆ. Կ. Մեսսերշմիդ), գեղանկարչությունը (Դ. Դրան, Պ. Թրոգեր, Ֆ. Ա. Մաուլբերչ), կահույքագործությունը, խեցեգործությունը (վիեննական ճենապակի 1718 թվականից)։ Դեպի կլասիցիզմ անցումը (18-րդ դարի վերջին քառորդ) դրսևորվեց Ի. Բ. Լամպիի, Գ. Ֆ. Ֆյուգերի, Յ. Գրասսիի կատարած դիմանկարներում։ 19-րդ դարի 1-ին կեսին գեղանկարչության ասպարեզում տիրապետում էր քնարականությամբ երանգավորված ռոմանտիզմը (Յ. Կոխի բնանկարները, նազովրեցիների հետևորդ Օ. Ֆյուբիխի նկարները, Մ. Շվինդի բանահյուսական թեմաներով կոմպոզիցիաները)։
Բիդերմայերի արվեստ
Դարի կեսին հաստատվեց բիդերմայերի արվեստը (Պ. Կրաֆտի, Մ. Դաֆֆինգերի, Ֆ. Ամերլինգի, Ֆ. Վալդմյուլլերի, Յ. Դանհաուզերի գեղանկարչությունը)։ 19-րդ դարի 2-րդ կեսին գեղանկարչության ասպարեզում իշխում էր ռեալիզմը (Ա. Պետենկոֆեն, Ֆ. Դեֆրեգգեր, է. 8ա. Շինդլեր, է. Յեթել, Կ. Շուխ և Կ. Մոլլ)։ 1897 թվականին Վիեննայում կազմավորվեց «Սեցեսիոն» գեղարվեստական միավորումը, որը դարձավ անզուսպ դեկորատիվային երևակայությամբ հագեցված «մոդեռն» ոճի օրրանը (ճարտարապետներ՝ Յ. Օլբրիխ, Օ. Վագներ, Յ. Հոֆման, գեղանկարիչ Գ. Կլիմտ, 1903 թվականին հիմնադրված «Վիեննական արհեստանոցների» իրերը)։
20-րդ դարի սկզբին գեղանկարչության ու գրաֆիկայի բնագավառում հաստատուն տեղ գրավեցին սուբյեկտիվիզմն ու ֆանտաստիկան (է. Շիլե, Ա. Կաբին), ապա էքսպրեսիոնիզմը (Օ. Կոկոշկա, Հ. Բյոկլ)։ Երկրորդ համաշխարհային պատերազմից հետո աբստրակցիոնիզմի քանդակագործ ( Ֆ. Վոտրուբա) և սյուրռեալիզմի գեղանկարիչ ( է. Ֆաքս) հետ միաժամանակ շարունակվում են ռեալիզմի հումանիստական ավանդույթները (Օ. Կոկոշկա, Յ. Դոբրովսկի)։
Կատեգորիա:Կերպարվեստ
Դոնի կապավորներին (հուշարձան)
«Դոնի կապավորներին» հուշարձան (Памятник «Связистам Дона»), հուշարձան, որի հանդիսավոր բացումը տեղի է ունեցել 2016 թվականի սեպտեմբերի 9-ին` Դոնի Ռոստովի Նիկոլայ Օստրովսկու անվան մշակույթի և հանգստի զբոսայգու մուտքի մոտ։ Հուշարձանի հեղինակը քանդակագործ Վալենտին Կոստևն է ։ Հուշարձանի հանդիսավոր բացումը հարմարեցվել է Քաղաքի օրվան, ինչպես նաև քաղաքացիական ռադիոկապի առաջին սեանսի 115-ամյա հոբելյանի ամսաթվին ։
Պատմություն
2016 թվականի ապրիլին Դոնի Ռոստովում տեղի ունեցավ ժողովրդական քվեարկություն, որի ընթացքում անհրաժեշտ էր ընտրել լավագույն նախագիծը, որի հիման վրա հետագայում պետք է ստեղծվեր «Դոնի կապավորներին» հուշարձանը։ Առաջին տեղը, հավաքելով քվեարկության մասնակիցների ձայների 40%-ը, զբաղեցրեց «Կենտրոնական դաշնային օկրուգի ռադիոհաճախության կենտրոն» դաշնային պետական միացյալ ձեռնարկության մասնաճյուղի կոլեկտիվի ստեղծած նախագիծը։ Քանդակագործ ընտրվեց Վալենտին Կոստևը։ Հուշարձանի ստեղծման համար գումարը ստացվել է քաղաքի բնակիչների կամավոր հանգանակությունից և բարերարներից ստացված բարեգործական միջոցներից ։ Որպես հուշարձանի տեղադրման համար վայր ընտրվեց Նիկոլայ Օստրովսկու անվան զբոսայգու մուտքի առջևի հարթակը` 14-րդ գիծ փողոցի և Շոլոխովի պողոտայի հատման տեղը ։
Քանդակային կոմպոզիցիայի բացմանը, որը տեղի է ունեցել 2016 թվականի սեպտեմբերի 9-ին, ներկա էին Ռոստովի մարզի նահանգապետի տեղակալ Վասիլի Ռուդոյը, Դոնի Ռոստովի վարչակազմի ղեկավար Սերգեյ Գորբանը, մարդիկ, որոնք իրենց ներդրումն են ունեցել ծրագրի իրականացման գործում, և կապի օպերատորների ներկայացուցիչները ։
Նկարագրություն
Քանդակային կոմպոզիցիայի կենտրոնում երկրագունդն է։ Այն գտնվում է նետերով պատվանդանի վրա։ Քանդակի հեղինակը մտածել է տարրեր, որոնք խորհրդանշում են փոստային և արբանյակային կապը։ Այսպես, նետերը խորհրդանշում են էլեկտրակապը, կտուցի մեջ ծրարով աղավնին` փոստային կապը, իսկ արբանյակային կապը նույնացվում է ուղեծրի հետ, որը գտնվում է Երկրի շուրջը ։
Քանդակի բարձրությունը մոտ 6 մետր է ։ Հիմքի մոտ ստեղծողները տեղադրել են ցուցանակներ, որոնց վրա նշված են նախագծի բարերարների անունները և կապի օպերատորների անվանումները։ Քանդակի մոտ կա Wi-Fi, տեղադրված է տեսախցիկ, որը կապ է հաստատում «Անվտանգ քաղաք» համակարգի հետ ։
Ծանոթագրություններ
Կատեգորիա:Դոնի Ռոստովի հուշարձաններ Կատեգորիա:Հուշարձաններ այբբենական կարգով
Ամառային օլիմպիական խաղեր 2008
Ամառային օլիմպիական խաղեր 2008 կամ XXIX Օլիմպիական խաղեր (չին.՝ 第二十九届夏季奥林匹克运动会), ամառային օլիմպիական խաղերի 29-րդ թողարկում։ Պաշտոնապես մեկնարկել է 2008 թվականի օգոստոսի 8-ին՝ Չինաստանի Ժողովրդական Հանրապետության մայրաքաղաք Պեկինում։ Խաղերին ընդհանուր առմամբ մասնակցել են 10 942 մարզիկներ՝ 204 ազգային օլիմպիական կոմիտեներից (ԱՕԿ)՝ հանդես գալով 28 սպորտաձևերում (ընդհանուր առմամբ՝ 302 մարզական հանդիպում)։
Օլիմպիական խաղերի ընթացքում սահմանվել է աշխարհի 43 և օլիմպիական 132 ռեկորդ։
Արտաքին հղումներ
Կատեգորիա:Ամառային օլիմպիական խաղեր Կատեգորիա:2008 սպորտում
Հայաստանի սոցիալական պաշտպանության համակարգ
Սոցիալական պաշտպանության համակարգը պետության կարևոր կառույցներից է, որի գործունեությունը միտված է ապահովելու հասարակության բոլոր շերտերի սոցիալական պաշտպանությունը և սոցիալական իրավունքների իրացումը։
Ներածություն
Սոցիալական պաշտպանության համակարգը պետության կարևոր կառույցներից է, որը ֆինանսավորվում է պետական բյուջեի միջոցների հաշվին։ Սոցիալական ծառայությունները քաղաքացիներին մատուցվում են անվճար։ Ծառայությունների աշխատանքները համակարգում, միասնական քաղաքականությունը վարում, ինչպես նաև մեթոդական և կազմակերպչական օգնությունն իրականացնում է Աշխատանքի և սոցիալական ապահովության նախարարությունը։
Հայաստանի սոցիալական պաշտպանության համակարգը Առաջին հանրապետության տարիներին
Հայաստանի առաջին հանրապետության երկրորդ կառավարության վերակազմավորման ժամանակ 1918 թ. նոյեմբերին, ստեղծվել է հանրային խնամատարության նախարարությունը, իսկ 1919 թվականի ապրիլի 8-ին վերանվանվել է Հանրային խնամատարության և աշխատանքի նախարարություն։ Մինչև 1919 թ. հուլիսի 5-ը երկրում մթերքների հայթայթումը և բաշխումը կազմակերպելու աշխատանքով զբաղվում էր պարենամթերման նախարարությունը։ 1919 թ. հուլիսի 5-ին վերջինիս լուծարումից հետո այդ գործառույթներն անցան հանրային խնամատարության և աշխատանքի նախարարությանը։ 1920 թ. հունվարի 8–ին նախարարությունը վերանվանվել է Հանրային խնամատարության և վերաշինության նախարարություն։ Այն ունեցել է հետևյալ բաժինները՝ որբանոցային, գաղթականական, աշխատանքի կազմակերպման, բժշկասանիտարական, աշխատանքի պաշտպանության, ճարտարապետական, շինարարական։
1918-1920 թթ. ծանր տարիներ էին. 1915 թ. եղեռնից և առաջին համաշխարհային պատերազմից հետո հարյուր հազարավոր գաղթականներ ու կարոտյալներ, տևական պատերազմ թուրքերի հետ և այլն։ Հայ ժողովուրդը ստացավ դարերով երազած անկախությունը, ստեղծվեց առաջին Հայաստանի Հանրապետությունը ու կանգնեց բազմաթիվ դժվարությունների առաջ։ Չնայած այդ ամենին՝ հանրային խնամատարության ու վերաշինության նախարարությունը իր ներկայացուցիչներն ուներ թե Վրաստանում, թե Ադրբեջանում և հատուկ միջոցներ էր հատկացնում վիրահայության, ադրբեջանահայության կարիքները հոգալու համար։ Այդ շրջանում մի նախարարը երբեմն ղեկավարել է մեկից ավելի նախարարություն, քանի որ, բացի հանրապետության ներքին խնդիրներից, առաջանում էին սահմանների պաշտպանության, զենքի ձեռքբերման, արտաքին հարաբերություններին առնչվող հարցեր։ Այդ ժամանակաշրջանի նախարարները հիմնականում ունեցել են բարձրագույն կրթություն, եղել կիրթ ազգային գործիչներ։ Առաջին հանրապետության նախարարներն են եղել՝ Կարճիկյան Խաչատուր, Մանուկյան Արամ, Խատիսյան Ալեքսանդր, Թորոսյան Սահակ, Տեր-Միքայելյան Հովհաննես, Սահակյան Ավետիք, Բաբալյան Արտաշես, Արարատյան Սարգիս, Տերտերյան Համբարձում։
Հայաստանի սոցիալական պաշտպանության համակարգը Երկրորդ հանրապետության տարիներին
Հայաստանի խորհրդայնացումից հետո այդ նախարարներին փոխարինեցին բոլշևիկ ժողկոմները, որոնցից առաջինները գաղափարականացված, բարձրագույն կրթություն ստացած ազգային գործիչներ էին, որոնք հետագայում ավելի բարձր պաշտոններ զբաղեցրեցին, ապա գնդակահարվեցին 1937 թ.։
1920 թ դեկտեմբերի 8-ին նախարարությունը կազմակերպվել է որպես խնամատարության և վերաշինության կոմիսարիատ, այնուհետև, դեկտեմբերի 21-ին, սոցիալական ապահովության ժողկոմատ։ 1925-ի մարտի 12-ին վերանվանվել է Աշխատանքի և սոցիալ ապահովության ժողկոմատ։ 1946-ին վերակազմվել է ՀՍՍՀ սոցիալական ապահովության մինիստրությունը։
Մինիստրության կազմի մեջ էին մտնում կենսաթոշակների ու նպաստների, աշխատանքի տեղավորման և կենցաղի կազմակերպման, վերստուգիչ, վերահսկիչ, բժշկաաշխատանքային փորձաքննության, ֆինանսական« պլանային, կապիտալ շինարարության, վարչատնտեսական բաժինները, կենտրոնական հաշվապահությունը և անհատական կենսաթոշակառուների տեսչությունը։
Մինիստրության ենթակայության տակ էին կենսաթոշակների և նպաստների հաշվարկման և վճարման, նաև ինֆորմացիոն հաշվողական հանրապետական կենտրոնները, հաշմանդամների, տարեցների և մանկական տուն-ինտերնատները, փորձարարական-արտադրական պրոթեզաօրթոպեդիկ ձեռնարկությունը, բժշկաաշխատանքային փորձաքննության և պրոթեզավորման հիվանդանոցը, հանրապետական, միջշրջանային, շրջանային բժշկաաշխատանքային փորձաքննության հանձնաժողովները, կույրերի, խուլ-համրերի միավորումները, ժողդեպուտատների շրջանային և քաղաքային սովետների գործկոմների սոցիալական ապահովության բաժինները։ Երկրորդ հանրապետության տարիներին նախարարի պաշտոնը զբաղեցրել են՝ Կոստանյան Հայկազ, Տեր-Սիմոնյան Դրաստամատ, Խաչիկյան (Խաչիև) Արշակ, Հովսեփյան Խորեն, Էֆենդի Բալա Իբրահիմօղլի, Ալի Թաղի - Զադե, Աղամալյան Արտեմ, Գալստյան Զորապետ, Մադոյան Ղուկաս, Մելքոնյան Լևոն, Գալստյան Ռուբեն, Բալայան Նարինե։
Հայաստանի սոցիալական պաշտպանության համակարգը 1990 թվականից հետո
Ետխորհրդային շրջանում, 1990 թ., ՀՀ սոցիալական ապահովության մինիստրությունը վերակազմավորվեց ՀՀ աշխատանքի և սոցիալական ապահովության նախարարության։ 1995-ի ԱԺ-ի ընտրություններից հետո ՀՀ Նախագահի հրամանագրով փոփոխություն կատարվեց կառավարության կառուցվածքում. նախարարությունը վերակազմավորվեց սոցիալական ապահովության, զբաղվածության, բնակչության տեղաշարժի և փախստականների հարցերով նախարարության։
2000 թ. փետրվարի 28-ին ՀՀ Նախագահի հրամանագրով, նախարարությունը միաձուլման ճանապարհով վերակազմավորվեց ՀՀ առողջապահության և սոցիալական ապահովության նախարարության։
2000 թ. մայիսի 20-ին ՀՀ Նախագահի հրամանագրով նախարարությունը տարանջատման ճանապարհով վերակազմավորվեց ՀՀ սոցիալական ապահովության նախարարության։ 2003 թ. դեկտեմբերի 25-ին ՀՀ Նախագահի հրամանագրով նախարարությունը վերանվանվեց ՀՀ աշխատանքի և սոցիալական հարցերի նախարարություն։
Անցումային շրջանի առաջին տարիները անասելի ծանր էին ժողովրդի համար։ Չէին վերացել 1988 թվականին հանրապետության տարածքի մեկ երրորդն ավերած և մոտ 25 հազար մարդու կյանք խլած երկրաշարժի հետևանքները, երբ նոր հիմնախնդիրներ գումարվեցին՝ շրջափակում, բռնի տեղահանվածների ներգաղթ, էներգետիկ ճգնաժամ, գործազրկություն և այլն։ 1992 թվականին պաշտոնապես հայտարարվեց, որ հանրապետությունում աղքատությունը 94 տոկոս է։ Սա նշանակում է, որ ժողովուրդը հայտնվել էր անելանելի կացության մեջ, իսկ նորանկախ պետության համար շատ դժվար էր միայնակ հաղթահարել սոցիալ-տնտեսական դժվարությունները։
Այդ տարիներին ՀՀ կառավարությունը տնտեսական բարեփոխումներ էր իրականացնում, ընթացքի մեջ էր օրենսդրական դաշտի ձևավորումը։ Առաջնահերթությունների շարքում էր մարդասիրական օգնությունը։ ՀՀ Նախագահը հանձնարարեց ՀՀ կառավարությանը՝ ստեղծել մի համակարգ, որը պետք է կազմակերպեր մարդասիրական օգնության հասցեագրված բաշխման աշխատանքները։ Ձևավորվեց աշխատանքային խումբ, ներգրավվեցին համապատասխան մասնագետներ, մշակվեց հստակ կանոնակարգ, և ստեղծվեց "Փարոս" համակարգը։
Սունժենսկի շրջան
Սունժենսկի շրջան (Сунженский район, Шолжа шахьар), մունիցիպալ շրջան Ռուսաստանի Դաշնության Ինգուշեթիա հանրապետությունում։
Հայաստանի սոցիալական պաշտպանության համակարգ
Հայաստանի սոցիալական պաշտպանության համակարգը 1990 թվականից հետո
Այդ կառույցն աշխատեցնելու համար ՀՀ սոցիալական ապահովության նախարարությունում ձևավորվեց սոցիալական ծառայությունների ինստիտուտ իր տարածքային կառույցներով, որի շնորհիվ հնարավոր դարձավ կյանքի կոչել Փարոս համակարգը։ Այն կոչված էր ոչ միայն հստակորեն ճշտելու ընտանիքների անապահովության աստիճանը, այլև օպերատիվ և անաչառ կազմակերպելու մարդասիրական օգնության բաշխման աշխատանքները։
Սունժենսկի շրջան
Ստեղծվել է 1992 թվականին։ Վարչական կենտրոնը՝ Օրջոնիկիձևսկայա ։
Հայաստանի սոցիալական պաշտպանության համակարգ
Հայաստանի սոցիալական պաշտպանության համակարգը 1990 թվականից հետո
1990 թվականից մինչև այսօր ՀՀ սոցիալական ապահովության նախարարի պաշտոնը զբաղեցրել են՝ Եսայան Աշոտ, Բագոյան Ռաֆայել, Հակոբյան Հրանուշ, Եգանյան Գագիկ, Մարտիրոսյան Ռազմիկ, Վարդանյան Աղվան, Համբարձումյան Արսեն, Պետրոսյան Գևորգ, Մնացականյան Մխիթար, Գրիգորյան Արթուր, Ասատրյան Արտեմ։
Կատեգորիա:Հայաստանի տնտեսություն Կատեգորիա:Հայաստանի հասարակություն
Սունժենսկի շրջան
Աշխարհագրություն
Շրջանի տարածքի մակերեսը կազմում է 1513 կմ²։
Լյուբով Ուսպենսկայա
Լյուբով Զալմանովնա Ուսպենսկայա, ռուս և ամերիկյան երգչուհի, ռուսական շանսոնի կատարող։
Սունժենսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 130939 մարդ։ Բնակչության խտությունը կազմում էր 86,54 մարդ/կմ²։
Լյուբով Ուսպենսկայա
Կենսագրություն
Լյուբով Ուսպենսկայան ծնվել է 1954 թվականի փետրվարի 24-ին Կիևում։ Մայրը՝ Ելենա Չայկան, Լյուբով Ուսպենսկայայի ծնվելուց մահացել է։ 5 տարի նրան դաստիարակել է տատիկը։ Հոր ամուսնությունից հետո սկսել է ապրել նրա և խորթ մոր հետ։ Ընտանիքը իր աղջկան որպես երաժիշտ էր տեսնում. վաղ մանկությունում հայրը ինքն է սովորեցրել աղջկան դաշնամուր նվագել։
Ավարտել է երաժշտական դպրոցը և Կիևյան երաժշտական դպրոցը։ Աշխատել է Կիևում։
Այժմ ապրում է Մոսկվայում, հանդես է գալիս ռադիոյում և հեռուստանախագծերում, և ուղղակի որպես հանդիսատես։
Արտաքին հղումներ
Կատեգորիա:1954 ծնունդներ Կատեգորիա:Խորհրդային երգչուհիներ Կատեգորիա:Ռուս երգչուհիներ Կատեգորիա:Ուկրաինացի երգչուհիներ
Անգլիական արմադա
Անգլիական արմադա, (English Armada, հայտնի է նաև Հակաարմադա կամ Դրեիկ Նորիսի արշավանք), ռազմական նավատորմ, որը անգլո-իսպանական և յոթնամյա պատերազմների ժամանակ՝ 1589 թվականին Անգլիայի թագուհի Եղիսաբեթ I-ը ուղարկել էր Իբերյան թերակղզու ուղղությամբ։ Արշավանքի ղեկավարումը ստանձնել էր սըր Ֆրենսիս Դրեյք որպես ադմիրալ և սըր Ջոն Նորիսը որպես գեներալ։ Արշավանքի նպատակն էր ոչնչացնել Անպարտելի արմադայի մնացորդների ոչնչացումը և Հաբսբուրգյան Իսպանիայի տիրապետությունից Պորտուգալիայի դուրս բերումը։ Ռազմական արշավանքն ավարտվեց անգլիական նավատորմի ջախջախմամբ և երկու կողմերի հսկայական կորուստներով, ինչպես նաև Իսպանիայի՝ որպես հետագա տասնամյակում ծովային գերտերության վերածնունդով    ։
Նպատակներ և պլաններ
Անպարտելի արմադայի պարտությունից հետո Անգլիայի թագուհի Եղիսաբեթ I-ը որոշեց իսպանական թագավոր Ֆիլիպ II-ին ստիպել կնքել խաղաղության պայմանագիր։
Անգլիական արշավանքի նպատակներն էին․
Ռազմական արշավանքի հիմնական նպատակն էր առևտրային էմբարգոյի հանումը Պորտուգալիայի անկախության վերականգնման միջոցով, որն ներառում էր Բրազիլիան ու Վեստ Ինդիան, ինչպես նաև գործարաններ Հնդկաստանում ու Չինաստանում։ Անգլիայի թագուհի Ելիզավետան նախատեսում էր հանել առևտրային էմբարգոն, վերականգնել առևտուրն ու այդպիսով հավասարակշռել Հաբսբուրգյան Եվրոպան։
Միևնույն ժամանակ ապագա արշավանքը իր մեջ պարունակում էր մի շարք վտանգներ․
Արշավանք
Երբ նավատորմը, այնուամենայնիվ, կարողացավ մեկնել նավարկության, իր կազմում ուներ վեց թագավորական գալեոն, 60 անգլիական զինված առևտրային նավեր, 60 հոլանդական նեղ նավակ և շուրջ 20 պինաս։ Բացի զորքերից, նավատորմն ուներ 4000 նավաստի և 1500 սպա ու արկածախնդիր ջենթլմեններ։ Դրեիքը իր տրամադրության ներքո գտնվող նավերը բաժանեց հինգ էսկադրոնի։ Նա գտնվում էր «Վրեժ» նավի վրա, եղբայրներ սըր Ջոն և Էդվարդ Նորիսները, Թոմաս Ֆեները՝ «Դրեդնոուտ» նավի վրա, իսկ Ռոդջեր Ուիլյամսը՝  «Սուիթսուրում»։ Թագուհու կամքին հակառակ՝ նրանց միացավ նաև Էսսեքսի կոմս Ռոբերտ Դեվերյո։
Իսպանական արմադայի կորուստների մեծ մասը կազմում էին զինված առևտրային նավերն այն դեպքում, երբ նավատորմի կորիզը թեկուզ դժվարությամբ, բայց երկարատև վերանորոգման նպատակով կարողացավ վերադառնալ նավահանգիստ։
Չնախատեսված հետաձգումներն ու Բիսկայան ծոցում մնալու վտանգը Դեիվիդին ստիպեցին շրջանցել Սանտանդերան, որտեղ վերանորոգվել է նավերի մեծ մասը։ Նա Գալիսիայում գրոհեց Լա Կորունյա, վերցրեց ստորին քաղաքը, սպանեց 500 իսպանացիների և թալանեց գինու մառանը, այդ ընթացքում Դրեիքը նավահանգստում ոչնչացրեց 13 առևտրային նավ։ Հետագա երկու շաբաթների ընթացքում արևմուտքից փչող քամուն սպասելիս անգլիացիները պաշարեցին քաղաքը։ Մի քանի իսպանական նավեր կարողացան անգլիացիների մոտով մի քանի անգամ անցնել և քաղաքի պաշտպաններին հասցնել պաշարներ։ Իսկ երբ ցանկալի քամիները սկսվեցին, անգլիացիները հանեցին քաղաքի պաշարումը։ Լա Կորունյայի մոտ անգլիացիները կորցրեցին չորս կապիտան, 24 առևտրային նավերի վրա գտնվող մի քանի հարյուր զինվոր և անձնակազմի 3000 այլ ներկայացուցիչ։ Դրանից հետո բազմաթիվ հոլանդացիներ վերադարձան Անգլիա կամ Լա Ռոշել։ Մնացածները ուղևորվեցին Պուենտո Դել Բուրգո, որտեղ Նորիսը ունեցավ համեստ հաղթանակ։ Այնուհետև նրանք մեկնեցին դեպի Լիսաբոն։
Լիսաբոնյան կայազորը որոշակի դժգոհություններ էր հայտնում, սակայն այն ընթացքում, երբ անգլիացիները պաշարել էին Լա Կորունյան, իսպանացիները կարողացան ամրացնել Պորտուգալիայի պաշտպանությունը։ Երբ Նորիսը ժամանեց, ակնկալվող ապստամբությունն այդպես էլ տեղի չունեցավ, և նա հասավ շատ չնչին հաջողությունների։ Հունիսի 30-ին Դրեիքը գրավեց 20 ֆրանսիական և 60 հանզայական նավեր, որոնք Իսպանիայի հետ առևտուր էին իրականացնում, ինչով էլ խախտել էին Անգլիայի սահմանած էմբարգոն։ Անգլիացի պատմաբան Ռիչարդ Բրյուս Վերնհամը այդ քայլն անվանեց որպես իսպանական առևտրին հասցված շոշափելի հարված, սակայն հետագայում թագուհին ստիպված էր հրապարակել «Declaration of Causes» արդարացնող հայտարարություն, քանի որ հարձակման զոհ էին դարձել մի քանի անգլիացի ներդրողներ ։
Պորտուգալական մայրաքաղաքում ոչնչացնելով հացահատիկային պահեստարանը՝ անգլիացիները վնասեցին մատակարարման ու ռազմա-ծովային հաղորդակցությունները։ Այնուամենայնիվ, Էսսեքսի կոմսի կողմից քաղաքի դարպասների մեջ թուրը մտցնելով առանց հրետանու ու տեղական բնակչության աջակցության հնարավոր չէր գրավել Լիսաբոնը ։ Ապստամբությունը հիմականում տեղի չունեցավ Դրեիքը բացակայության, ցամաքային ու ծովային ուժերի միմյանց հետ կապը կորցնելու, ինչպես նաև քաղաքի պաշտպանների՝ ճակատամարտ տալու ցանկության բացակայության պատճառով ։
Էսսեքսի կոմսը Անգլիայի թագուհի Ելիզավետա I-ի կողմից հրաման ստացավ վերադառնալ հետ։ Նա չէր ցանկանում Պորտուգալիայում ցամաքային պատերազմ սկսել։ Դրա հետևանքով որոշում կայացվեց կենտրոնացնել ուժերը Ազորյան կղզիներում ռազմական բազա ստեղծելու ուղղությամբ։ Սակայն իսպանական իշխանություններն արդեն պատրաստ էին սպասվող պաշարմանը, իսկ անգլիացիներն այդ ընթացքում սկսեցին տառապել հիվանդություններից։ Լիսաբոնի մոտ երկու առևտրային զինված նավեր հայտնվեցին Ալոնսո դե Բազանի հրամանատարությամբ գործող իսպանական իննը գալերաների ծուղակը։ «Ուլյամ» նավը անձնակազմի հեռացումից հետո փրկվեց «Վրեժի» կողմից, սակայն աշխատավորական ուժի անբավարարության պատճառով հետագա նավարկության համար այն դարձավ ոչ պիտանի, և խորտակվեց։ Մյուս նավը կարճ կռվից հետո սկսեց հրդեհվել և վերջիվերջո իր հրամանատար Մանսշոուի հետ խոորտակվեց։ «Ուլիամ» նավի թիմին տեղափոխող երեք նավերից մեկը իսպանական նավերի գրոհից հետո ամբողջ անձնակազմի հետ միասին խորտակվեց։
Շուտով ակնհայտ դարձավ, որ Ազորյան կղզիներում ափ դուրս գալու մասին այլևս խոսք գնալ չէր կարող։ Այդ ժամանակ Դրեիքի հրամանատարության ներքո մնացել էր 2000 մարդ (մնացածը ոչ աշխատունակ էին), իսկ փոթորիկը վնասեց մի շարք նավեր։ Նորիսն իր վիրավորների ու հիվանդների հետ միասին վերադարձավ հայրենիք։ Դրեիքը մնացած 20 նավերով ուղևորվեց հարստությամբ բարձված նավատորմի որսի։ Անգլիացիները հայտնվեցին հերթական հզոր փոթորկի մեջ և չկարողացան իրականացնել իրենց առջև դրված առաջադրանքը։ Մադեիրա կղզու մոտ գտնվող Պորտ Սանտու կղզում թալանից հետո «Վրեժ» նավում արտահոսք սկսվեց և հազիվ հնարավոր եղավ խորտակումից փրկել։ Դրանից հետո որոշվեց մեկնել Պլիմուտ։
Չհաշված Լա Կորունյայում և Լիսաբոնում ոչնչացված 18 նավերը՝ անգլիական նավատորմը կորցրեց շուրջ 40 նավ։ Դրանցից 14-ը ոչնչացվեցին իսպանական ռազմածովային ուժերի կողմից (3-ը՝ Լա Կորունյայում, 6-ը՝ ոչնչացվել են Մարտին դե Պադիլիայի կողմից, 2-ը՝ Արամբուրույում)։ Մնացած նավերը ոչնչացան Անգլիա վերադառնալիս հզոր փոթորիկների հետևանքով։ Անգլիական նավատորմի վերադառնալուց հետո անգլիական նավահանգիստներում բռնկվեցին համաճարակներ։ Առաջադրված ոչ մի առաջադրանք չիրականացվեց, ինչը լուրջ ազդեցություն ունեցավ բաժնետիրական ընկերության վրա ։ Անգլիացիները կրեցին ծանր կորուստներ նավերի, մարդկային ու ռեսուրսների հսկայական կորուստներ՝ կարողանալով գրավել միայն 150 հրանոթ և 30 հազար ֆունտ (մոտավորապես թագավորության տարեկան եկամտի 1/10 մասը)։ Միակ կատարված առաջադրանք կարելի է համարել այն, որ փոքր-ինչ ուշ՝ 1589 թվականի օգոստոսին, Ալեսանդրո Ֆարնեզեի զորքերում ապստամբությունն էր։
Հետևանք
Անգլիական արմադայի ձախողումը լուրջ կերպով հարվածեց Անգլիայի թագավորական գանձարանին, որը մեծ դժվարությամբ վերականգնվել էր Ելիզավետայի կողմից։ Պատերազմի շարունակությունը էլ ավելի ուժեղ կերպով անդրադարձավ Իսպանիային, որը միաժամանակ մասնակցում էր Ֆրանսիայում (Հուգենոտյան պատերազմներ) և Նիդերլանդներում ընթացող պատերազմներին, որոնք պատճառ դարձան, որ 1596 թվականին երկարաժամկետ պարտավորությունների գծով հանգեցրեց դեֆոլտի։ 1595 թվականին Անգլիայի արևմուտքում գտնվող Կոռնուոլում իջեցվում է իսպանական դեսանտ ։ Հակամարտող կողմերից ոչ մեկ այդպես էլ չկարողացավ ունենալ լիարժեք առավելության, և 1604 թվականին վերջիվերջո ստորագրվեց Լոնդոնյան խաղաղության համաձայնագիրը  ։
Արտաքին հղումներ
Կատեգորիա:Անգլիայի ծովամարտեր Կատեգորիա:Իսպանիայի ծովամարտեր Կատեգորիա:Իսպանիայի ռազմական պատմություն Կատեգորիա:Անգլիայի ռազմական պատմություն Կատեգորիա:1589 Կատեգորիա:Ֆրենսիս Դրեյք Կատեգորիա:16-րդ դարի հակամարտություններ
Առաքել Բաղիշեցի
Առաքել Բաղիշեցի (այլ անվամբ՝ Առաքել Պոռեցի, ), հայ տաղերգու, երաժիշտ, հասարակական–եկեղեցական գործիչ։
Կենսագրություն
Ծնվել է Վասպուրականի Պոռ գյուղում։ Աշակերտել է Գրիգոր Խլաթեցուն, նրա եղերական մահվան առթիվ գրել է «Եղերգութիւն ի մահ նահատակութեան Ծերենց Գրիգորի վարդապետի Խլաթեցւոյ» (1425) և «Պատմութիւն քաջ և տիեզերալոյս վարդապետին մերոյ Գրիգորի Խլաթեցոյ Ծերենցն» (1426)։
Ստեղծագործական աշխատանք
Ա. Բաղիշեցին գրել է նաև պոեմներ՝ նվիրված հայ եկեղեցու գործիչներին ու քրիստոնեության տարածմանը Հայաստանում («Պատմութիւն սրբոյն Գրիգորի մեր լուսաւորչին...», «Ներբողեան տաղաչափական ի վերայ վարուց Մեծին Ներսէսի...»)։
Ա. Բաղիշեցին հայ հոգևոր երաժշտա–բանաստեղծական արվեստի զարգացման դասական շրջանի ավանդույթներն կապված վերջին ստեղծագործողներից է։ Գրիգոր Խլաթեցուն աշակերտած լինելու պարագան ցույց է տալիս, որ եղել է նաև խազագետ։ Տաղաչափել է Հովասափի և Բարաղամի մասին վարքաբանական միջնադարյան վեպը («Տաղ Յովասափու», 1434), որը հատուկ տեղ է գրավում հայ երաժշտության պատմության մեջ։ Ինչպես երևում է ստեղծագործության հիշատակարանից և խազավոր ձեռագրերում հանդիպող մի շարք բնորոշ ցուցումներից, այն եղանակներով (ասերգի ձևով) պատմվել ու հատվածաբար երգվել է։ Հորինել է տաղեր, գանձեր, ողբեր ու այլ երգեր, որոնք ցրված են գրչագիր ժողովածուներում և դեռ ուսումնասիրված չեն երաժշտական առումով։
Ա. Բաղիշեցին, որպես եկեղացական, հավատարիմ մնաց քրիստոնեական վարդապետությանը, որպես բանաստեղծ՝ կյանքի պահանջներին ու ժամանակի ոգուն։ Նա գրաբարից չի հրաժարվել, բայց, հատկապես պոեմներում, լեզուն մոտեցրել է ժողովրդական լեզվամտածողությանը, նպաստել է գրականության աշխարհականացմանը։
Դայեն Ֆայնսթայն
Դայեն Գոլդման Բերման Ֆայնսթայն (Dianne Goldman Berman Feinstein, ), ամերիկացի քաղաքական գործիչ, Դեմոկրատական կուսակցության անդամ, ԱՄՆ սենատոր Կալիֆոռնիայից, 1978-1988 թվականներին եղել է Սան Ֆրանցիսկոյի քաղաքապետ, առաջին անգամ սենատորի պաշտոնում ընտրվել է 1992 թվականին։
Կենսագրություն
Ֆայնսթայնը ստացել է կաթոլիկ դպրոցական կրթություն, սակայն միաժամանակ հաճախել է հրեական դպրոց։ 13 տարեկանում օծվել է որպես հրեական կոնֆիրմացիա։ 1955 թվականին Սթենֆորդի համալսարանից ստացել է պատմության բակալավրի աստիճան։
1956 թվականին ամուսնացել է Ջեք Բերմանի հետ, որն աշխատում էր Սան Ֆրանցիսկոյի շրջանային դատախազությունում։ Նրանք միասին ապրել են ընդամենը երեք տարի։ 1957 թվականին ծնվել է նրանց դուստրը՝ Քեթրինը, որը այժմ Սան Ֆրանցիսկոյի դատավոր է։
1962 թվականին երկրորդ անգամ ամուսնացել է նեյրովիրաբույժ Բերտրամ Ֆայնսթայնի հետ, որը 1978 թվականին մահացել է քաղցկեղից։ 1980 թվականին ամուսնացել է բանկիր Ռիչարդ Բլամի հետ, ինչը նրան թույլ է տվել դառնալ ամենահարուստ սենատորներից մեկը։
2014 թվականի հուլիսի 22-ին նախագահ Օբամային ուղղված նամակում առաջարկել էր Դոնեցկի Ժողովրդական Հանրապետությունը մտցնել ահաբեկչական կազմակերպությունների ցուցակում և լայն պատժամիջոցներ սահմանել Ռուսաստանի դեմ ։
2018 թվականի նոյեմբերի 6-ին վերընտրվել է Սենատում նոր վեցամյա ժամկետով՝ 54,5 % արդյունքով (Կալիֆոռնիայում ընդունված քվեարկության համակարգի պատճառով նրա մրցակիցը եղել է կուսակրոն Քևին Դե Լեոնը) ։
Ծանոթագրություններ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:Սթենֆորդի համալսարանի շրջանավարտներ Կատեգորիա:ԱՄՆ-ի քաղաքական գործիչներ Կատեգորիա:20-րդ դարի ամերիկացի քաղաքական գործիչներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացի հասարակական գործիչներ
I Turn to You (երգ, Մելանի Սի)
«I Turn to You», Մելանի Սիի նորամուտային Northern Star ալբոմի չորրորդ սինգլը։ Սինգլը թողարկվել է 2000 թվականի օգոստոսի 7-ին Մեծ Բրիտանիայում և դարձել Մելանի Սիի երկրորդ սինգլը, որ դարձել է համար առաջինը այդ երկրում։ Վաճառքի առաջին շաբաթվա ընթացքում վաճառվել է 120 000 պատճեն, իսկ ընդհանրապես Մեծ Բրիտանիայում վաճառվել է ավելի քան 360 000 պատճեն, ինչը նրան դարձնում է 27 ամենաշատ վաճառված սինգլը 2000 թվականին։ Սինգլը գլխավորել է ԱՄՆ Hot Dance Club Play 2000 թվականի նոյեմբերին։ «I Turn to You» նաև ժողովրդականություն է ունեցել Եվրոպայում։ Սինգլը դարձել է առաջինը Հունաստանում, Ավստրիայում։ Եվրոպայի երկրների մեծ մասում երգն ընդգրկվել է լավագույն հնգյակում կամ լավագույն տասնյակում։ Ավստրալիայում այն հասել է մինչև 11-րդ հորիզոնականին։
Ծանոթագրություններ
Կատեգորիա:UK Singles Chart գլխավորած սինգլներ
Հարդագողի ճանապարհով
Հարդագողի ճանապարհով (На млечном путу), դրամատիկական ֆիլմ՝ նկարահանված սերբ կինոռեժիսոր Էմիր Կուստուրիցայի կողմից։ Համաշխարհային պրեմիերան կայացել է 2016 թվականի սեպտեմբերի 9-ին Վենետիկյան փառատոնում։ Ֆիլմի հիմքում ընկած է սիրո պատմություն բոսնիական պատերազմի ժամանակահատվածում։
Սյուժե
Դեպքերը զարգանում են բոսնիական քաղաքացիական պատերազմի ժամանակ։ Գլխավոր հերոսը (Էմիր Կուստուրիցա) կաթնավաճառ է, ով ամեն օր իր էշի վրա մթերք է տեղափոխում ճակատային գծում զինվորների համար, խուսափելով մահից շնորհիվ պատահական հաջողության, մեկ անգամ նույնիսկ փամփուշտից կորցնելով ականջը։ Նա երազում է պատերազմի դադարեցման մասին և պլաններ է գծում խաղաղ ժամանակահատվածի համար։ Պատահմամբ նա հանդիպում է խորհրդավոր իտալուհու (Մոնիկա Բելուչի), ով ոտքից գլուխ փոխում է իր կյանքը։ Այսպես սկսվում է արգելված կրքոտ սիրո պատմություն, որի պատճառով հերոսներն ընկնում են արկածների ու հետապնդումների մեջ։
Ծանոթագրություններ
Կատեգորիա:Բրիտանական ֆիլմեր Կատեգորիա:2016 ֆիլմեր Կատեգորիա:Ամերիկյան դրամա ֆիլմեր Կատեգորիա:Սերբական դրամա ֆիլմեր Կատեգորիա:Էմիր Կուստուրիցայի ֆիլմեր Կատեգորիա:Ամերիկյան ֆիլմեր
Ջեյմի Վարդի
Ջեյմի Ռիչարդ Վարդի (Jamie Richard Vardy, )։ Անգլիացի ֆուտբոլիստ, Լեսթեր Սիթիի և Անգլիայի ֆուտբոլի ազգային հավաքականի հարձակվող։
Ցածր դիվիզիոններ
Վարդին սկսել է կարիերան Շեֆիլդ Ուենսդի ՖԱ-ի ակադեմիայից։ Փոքր հասակից խաղացել է հարձակման գծում։ 16 տարեկան հասակումն նա դուրս է մնացել թիմից ցածր հասակի պատճառով ։ 1 տարվա ընդմիջումից հետո Վարդին որոշեց վերադառնալ ֆուտբոլ և սկսեց խաղալ Անգլիայի 8-րդ դիվիզիոնի Սթոքբրիջ թիմում։ 3 տարի երիտասարդական թիմում խաղալուց հետո նա հաստատվեց առաջին թիմում։ 20 տարեկան հասակում նա սկսեց ելույթները թիմի կազմում և դարձավ հարձակման առաջատարը։ Դրանից հետո նրանով սկսեցին հետաքրքրվել «Գալիֆակս Թաուն» ակումբի սկաուտները, որտեղ էլ որ հետագայում տեղափոխվեց Վարդին։ Թիմում նա անցկացրեց 1 տարի, սակայն դա էլ բավական եղավ, որ նրանով սկսեց հետաքրքրվել Ֆլիթվուդ Թաունը։ Իր նոր թիմի կազմում նույնպես անցկացրեց 1 և բավական հաջող մրցաշրջան։
Լեսթեր Սիթի
2012 թվականին չեմպիոնշիփի ներկայացուցիչ Լեսթեր Սիթին կայացրեց իր պատմության ամենաթանկ տրանսֆերը, 1 միլիոն ֆունտ ստեռլինգով գնելով Վարդիին ։ Պռոֆեսիոնալ կարիերայի առաջին սեզոնը այդքան էլ հաջող չստացվեց, նա հեղինակեց ընդամենը 5 գնդակ։ Արդեն մոտենում էր կարիերան ավարտելու պահը, սակայն թիմի մարզիչ Նաջել Պիրսոնը համոզեց նրան մնալ թիմում։ Հաջորդ մրցաշրջանում նա համեմատաբար լավ սկսեց, 16 խաղում հեղինակելով 8 գնդակ։ Դրանից հետո Լեսթերը դուրս եկավ բարձրագույն խումբ։ Դեբյուտը նշեց 2014 թվականի օգոստոսի 1-ին, Արսենալի դեմ խաղում, իսկ առաջին գնդակը հեղինակեց սեպտեմբերի 21-ին Մանչեսթեր Յունայթեդի դեմ խաղում։ Այդ մրցաշրջանում նա հեղինակեց 5 գնդակ, կատարեց 10 գոլային փոխանցում անցկացրած 34 խաղերում։
Միջազգային Կարիերա
Իր առաջին հրավերը հավաքականից Վարդին ստացավ 2015 թվականի մայիսի 21-ին իռլանդացիների և սլովենացիների դեմ խաղից առաջ։ Դեբյուտը նշեց հունիսի 7-ին Իռլանդիայի ֆուտբոլի ազգային հավաքականի դեմ խաղում ։
Ակումբային
Ֆլիթվուդ Թաուն
Լեսթեր Սիթի
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Կովկասի 1-ին հեծելազորային կորպուս
Կովկասի 1-ին հեծելազորային կորպուս (1-й Кавказский кавалерийский корпус), ռուսական կայսերական բանակի հեծելազորային կորպուս։ Ստեղծվել է 1915 թվականի հոկտեմբերին Կովկասյան բանակի հեծելազորային կազմավորումներից, որպես հեծելազորային կորպուս Պարսկաստանում, որի խնդիրն էր հակազդել գերմանամետ ուժերին (Պարսկական միավորում)։ Ընդգրկված էր Կովկասյան բանակի, հետագայում` Կովկասյան ճակատի կազմում։ Հետագայում մի քանի անգամ փոփոխել է անվանումը։ Կազմալուծվել է 1918 թվականի հունիսին։
Կազմ
Առաջին Կովկասյան հեծելազորային կորպուսի կազմի մեջ մտնում էին
Աղբյուրներ
Կատեգորիա:Ռուսական կայսրության ռազմական կորպուսներ
Առաքել Սյունեցի
Առաքել Սյունեցի, հայ վարդապետ , եկեղեցական գործիչ, արքեպիսկոպոս , Սյունյաց մետրոպոլիտ (1407-1425) , Տաթևի վանքի վանահայր , մատենագիր , տաղասաց , ծաղկող , տաղասաց , փիլիսոփա, քերական, երաժշտության տեսաբան։
Գրիգոր Տաթևացու քրոջ որդին ։
Կենսագրություն
Կրթությունը ստացել է Տաթևի համալսարանում, աշակերտել Հովհան Որոտնեցուն և իր մորեղբայր Գրիգոր Տաթևացուն։ 1407 թվականից Սյունյաց մետրոպոլիտն էր։ Մեծապես նպաստել է Տաթևի գիտական-լուսավորական կենտրոնի բարգավաճմանը։ 1407 թվականին Առաքել Սյունեցին ծաղկել է իր եղբոր՝ նահատակ Բարսեղ քահանայի գրած ավետարանը ։
Ստեղծագործություններ
Առաքել Սյունեցու ստեղծագործությունը գաղափարական տեսակետից բարդ և հակասական է։ Նա անհրաժեշտ է համարել հայ ժողովրդի ազգային ավանդներն ու լուսավորչական դավանանքն անաղարտ պահելը, բայց և իր երկերում արտացոլել է քրիստոնեական դավանանքի նկատմամբ այն թերահավատությունը, որ ծլարձակել էր իրականության մեջ։ Առաքել Սյունեցու գեղարվեստական լավագույն գործը «Ադամգիրք»-ն է (1403 թվական, վերահրատարակվել է 1799 թվականին), որը պարունակում է երեք պոեմ։ Հենքը Ադամի ու Եվայի մեղանչման, դրախտից նրանց արտաքսման աստվածաշնչային ավանդությունն է։ Առաքել Սյունեցու քնարերգությամբ, հոգեբանական անցումներով է պատկերել առաջին զույգի մարդկային տառապանքն է։ «Ադամգիրք»–ը կորսված դրախտի արևելյան մի տարբերակ է. այդ տեսակետից ունի համաշխարհային նշանակություն։
Այդ երկին սերտ աղերսվում է «Դրախտագիրք»-ը։ Երկրային դրախտից արտաքսված, տառապանքի դատապարտված մարդկությանը Առաքել Սյունեցին ցանկանում է առաջնորդել երկնային վայելքների հավիտենական դրախտը։ Հակադիր պատկերների զուգորդմամբ ձգտում է սեր արթնացնել բարու և արգահատանք՝ մեղքի նկատմամբ։ Առաքել Սյունեցին գործածել է ժողովրդական բառաձևեր, տաղաչափական հնարանքներ։ Նա ակրոստիքոսի վարպետ էր։ Փիլիսոփայության մեջ շեշտված է կրոնա-իդեալիստական կողմը. գտնում էր, որ առանց Աստծո գաղափարի փիլիսոփայությունը չի կարող գոյություն ունենալ։ Դա նահանջ էր Տաթևի դպրոցի աշխարհիկ գիտա–փիլիսոփայական առաջավոր դիրքերից։ Իմացաբանության մեջ Առաքել Սյունեցին պաշտպանել է Տաթևի դպրոցի զարգացրած առաջադեմ նոմինալիստական և սենսուալիստական գաղփարները։ Ըստ Առաքել Սյունեցու, աշխարհի ճանաչումն առանց զգայարանների հնարավոր չէ։
Առաքել Սյունեցին զբաղվել է նաև երաժշտության տեսության հարցերով։ Նրա «Ադամգիրք»-ը հորինվածքով դրամատիկական երկ է, որը, ենթադրվում է, ունեցել է երաժշտական ձևավորում, ներկայացվել որպես միստերիա։ Նրանից մեզ հասած հոգևոր տաղերը երաժշտական առումով վերջնականապես ուսումնասիրված չեն։
Ստեղծագործությունների ցանկ
Առաքել Սյունեցու գլուխգործոցն է՝ Ադամագիրքը (Կողգիրք), որը ունի 1740 տուն ոտոնավոր և գրվել է 1401-1402 թվականներին։ Տառերի սկզբնատառերը հոդում են իր անունը ։
Արտաքին հղումներ
Կատեգորիա:Միջնադարյան հայ բանաստեղծներ Կատեգորիա:Հայ փիլիսոփաներ Կատեգորիա:Հայ տղամարդ գրողներ Կատեգորիա:Սյունիքի մետրոպոլիտներ Կատեգորիա:Հայ մատենագիրներ Կատեգորիա:Հայ տաղասացներ Կատեգորիա:Հայ արքեպիսկոպոսներ
Գավրիլով Պոսադի շրջան
Գավրիլով Պոսադի շրջան (Гаврилово-Посадский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Գավրիլով Պոսադ ։
Աշխարհագրություն
Շրջանի տարածքի մակերեսը կազմում է 960 կմ²։
Արտաքին հղումներ
Կատեգորիա:Իվանովոյի մարզ Կատեգորիա:Ռուսաստանի շրջաններ ըստ դաշնային սուբյեկտների
Гаврилово-Посадский район
Մարտիրոս Ղրիմեցի
Մարտիրոս Ղրիմեցի, Մարտիրոս Կաֆացի, հայ եկեղեցական-քաղաքական գործիչ, մատենագիր, տաղասաց։ Կ. Պոլսի (1659-1660) և Երուսաղեմի (1677-1680, 1681-1683) հայոց պատրիարք։
Կենսագրություն
Ծնողները՝ Գրիգոր և Խաթուն։ Սովորել է Կաֆայի Ս. Նշան վանքում, ապա տեղափոխվել Թոխաթ և աշակերտել տաղասաց Ստեփանոս քահանա Թոխաթեցուն։ Ուսումնառությունը շարունակել է Երուսաղեմի Ս. Հակոբյանց վանքում՝ Աստվածատուր Տարոնացու մոտ։ 1659-1660 թվականներին եղել է Կ.Պոլսի պատրիարքը, 1661-1664 թվականներին՝ Ղրիմի թեմի եպիսկոպոսը, 1680-1683 թվականներին՝ Երուսաղեմի պատրիարքը։ Մ. Ղրիմեցին կարևոր դեռ է խաղացել Եղիազարյան-Հակոբյան պայքարում (1664-1680)։ Եղիազար Ա Այնթափցին փորձում էր ստեղծել Էջմիածին հակաթոռ կաթողիկոսություն, որի դեմ դուրս եկավ Էջմիածնի կաթողիկոս Հակոբ Դ Ջուղայեցին։ Ընդդիմադիր թևը, սակայն, փաստորեն ղեկավարում էր Մ. Ղրիմեցին, որին և հաջողվեց խանգարել իրականացնելու միասնակամ կաթողիկոսության տրոհումը։ Մ. Ղրիմեցին թողել է մատենագիտական հարուստ ժառանգություն։ Նրա գրչին են պատկանում «Կարգ և թիւ թագաւորաց ազգիս Հայոց» (1672) չափածո ժամանակագրությունը, «Պատմութիւն Ղրիմի հայ գաղութի պատմության համար, «Ողբ Երեմիա մարգարէին...» (17-րդ դ. 70-ական թթ) երկերը։ 1672 թվականին չափածոյի է վերածել Հայսմավուրքը, գրել է ներբողներ, թվերի մասին չափածո վիճաբանություն («Յաղաս թուոց») և այլն։ Մ. Ղրիմեցուն բնորոշ է երգիծանքը։ Նա վերարթնացման շրջանի առաջին տաղերգուներից է, որ զավեշտին սոցիալական շեշտ է տվել։ Մ. Ղրիմեցու երգիծական ոտանավորների հերոսները ժամանակի եկեղեցական-քաղաքական գործիչներ են ։
Սուրբ Աստվածածին եկեղեցի (Քուչակ)
Սուրբ Աստվածածին եկեղեցի, Հայ առաքելական եկեղեցի Հայաստանի Արագածոտնի մարզի Քուչակ գյուղի մեջ։ Կառուցվել է 1900 թվականին։ Ընդգրկված է Քուչակի պատմության և մշակույթի անշարժ հուշարձանների ցանկում։
Եկեղեցու բակում տեղադրված է խաչքար՝ նվիրված Արցախյան ազատամարտի հերոսներին (Անդրանիկ Ամիրյանի կողմից) ։
Զավոլժսկի շրջան
Զավոլժսկի շրջան (Заволжский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Զավոլժսկ ։
Սուրբ Աստվածածին եկեղեցի (Քուչակ)
Արտաքին հղումներ
ք ա
Զավոլժսկի շրջան
Աշխարհագրություն
Շրջանի տարածքի մակերեսը կազմում է 1140 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18468 մարդ։ Բնակչության խտությունը կազմում էր 16,2 մարդ/կմ²։
Արտաքին հղումներ
Կատեգորիա:Իվանովոյի մարզ Կատեգորիա:Ռուսաստանի շրջաններ ըստ դաշնային սուբյեկտների
Ավանսոն (Արդենների գավառ)
Ավանսոն (Avançon), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2010 թվականի դրությամբ կազմում է 328 մարդ, բնակչության խտությունը` 15.63 մարդ/կմ²։ Բնակավայրը զբաղեցնում է 20.99 կմ² տարածք։
Աշխարհագրություն
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 208 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 65։ Ակտիվության ցուցանիշը կազմում է 68,8 %։ 143 աշխատունակ մարդկանցից աշխատել է 134 անձ (80 տղամարդ և 54 կին)։ Գործազուրկ են եղել 9 անձ (2 տղամարդ և 7 կին)։ 65 անաշխատունակներից 25-ը եղել են աշակերտներ կամ ուսանողներ, 25-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մանհեթեն (ֆիլմ)
«Մանհեթեն» (Manhattan), Վուդի Ալլենի ֆիլմը։ Մի շարք կինոքննադատների կարծիքով ռեժիսորի լավագույն ֆիլմը։
Սյուժե
Գլխավոր հերոսը՝ ոչ երիտասարդ մտավորականը, ոչ մի կերպ չի կարողանում որոշակիանալ իրեն դուր եկող բաներում, ինչի պատճառով խնդիրներ է ունենում սիրելի կանանց հետ։ Առավել հետաքրքիր է այն ֆոնը, որի վրա կատարվում է այդ ամենը. մեծ, եռուն կյանքով Մանհեթենը, ինտլեկտուալ կյանքը, որը հիմնականում անգործության հետևանք էր, մտավորականության անիրազեկությունն ու տգիտությունը, որը պատրաստ է «դատավճիռ» տեսնել արվեստի ցանկացած ստեղծագործության հետ՝ առանց այն զգալու կարողության։
Մրցանակներ ու անվանակարգեր
Ֆիլմն արժանացել է 13 մրցանակի ու 17 նոմինացիայի, որոնց շարքում են.
Արտաքին հղումներ
Կատեգորիա:1979 ֆիլմեր Կատեգորիա:Վուդի Ալլենի ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:«Սեզար» մրցանակի դափնեկիր ֆիլմեր Կատեգորիա:Անգլերեն ֆիլմեր Կատեգորիա:MGM ֆիլմեր Կատեգորիա:Ամերիկյան ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:United Artists ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան կատակերգական դրամա ֆիլմեր Կատեգորիա:ԼԳԲՏ ֆիլմեր Կատեգորիա:Ամերիկյան դրամա ֆիլմեր Կատեգորիա:1970-ականների ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Եվրոպական ակադեմիայի անդամներ
Տիկինը երկնագույնով (նկար, Գեյնսբորո)
«Տիկինը երկնագույնով» (Portrait of a Lady in Blue), անգլիացի գեղանկարիչ Թոմաս Գեյնսբորոյի աշխատանքը։ Նկարել է 1770-ական թվականների վերջին և 1780-ականների սկզբին ` իր ստեղծագործական ծաղկման ժամանակաշրջանում։ Գտնվում է Էրմիտաժում (Սանկտ Պետերբուրգ)։ Նկարչի միակ աշխատանքն է, որը պահվում է Ռուսաստանի թանգարաններում։
Նկարագրություն
Որոշ հետազոտողների կարծիքով դիմանկարում պատկերված է ծովակալ Բոսկաուենի դուստրը` Ելիզավետան, ով ամուսնացած էր հերցոգ Բոֆորի հետ ։ Նա այդ ժամանակ պետք է լիներ մոտ 33 տարեկան (ծնվել է 1747 թվականի մայիսի 28-ին)։ Թեև այս վարկածը շատ ստույգ չէ, սակայն արվեստագիտության մեջ հաճախ օգտագործվում է նաև նկարի այլընտրանքային անվանումը ֆրանսերեն տարբերակով` «Հերցոգուհի դե Բոֆորի դիմանկարը» ։ Եթե այս վարկածը ճշմարիտ է, ապա կարևոր է ընդգծել, որ Ելիզավետայի մայրը` Ֆրենսիս Բոսկաուենը, այդ ժամանակ հայտնի էր որպես Էլիզաբեթ Մոնտեգյուի ամենաակտիվ կողմնակիցներից մեկը և «bluestocking» խմբավորման անդամ։
Էրմիտաժի գույքացուցակում, որտեղ այս նկարը թվագրված է 3509 համարով, նկարագրված է, որ այն 76,5 × 63 չափի կտավ է, որտեղ պատկերված է հերցոգուհի դե Բոֆորը սպիտակ զգեստով և բաց գույնի գլխարկով` վրան ջայլամի փետուրներ, և երկնագույն ժապավեններով հավաքած բարձր սանրվածքով։ Թեթևակի թեքված է դեպի ձախ։ Պարանոցին սև ժապավեն է` կզակի տակ արված ժապավենակապով։ Դրանից կախված է ոսկե խաչ։ Աջ ձեռքով, որի վրա կրում է քարով թևնոց, կրծքավանդակի մոտ պահում է երկնագույն շարֆը։
Նկարչական առանձնահատկություններ
Նկարը պատկանում է Գեյնսբորոյի արվեստի ծաղկման ժամանակաշրջանին, երբ նա ստեղծում էր կանացի դիմանկարների շարք Անտոնիս վան Դեյքի ոճով։ Նկարչին հաջողվել է հաղորդել կնոջ ճշգրիտ գեղեցկությունը և արիստոկրատ նրբագեղությունը, շարֆը բռնած ձեռքերի շարժման գեղանիությունը. Արվեստագետներից մեկը գրել է.
Ձեռքբերման պատմություն
Դիմանկարը գնել է Ալեքսեյ Զախարովիչ Հիտրովոն (1848-1912) անգլիական դիմանկարային գեղանկարչության իր անձնական հավաքածուի համար։ Կյանքի վերջին Հիտրովոն ուներ այն ժամանակվա նկարների բավականին մեծ հավաքածու, որի մեջ մտնում էին այնպիսի նկարիչների նկարներ, ինչպիսիք էին Գեյնսբորոն, Ջորջ Ռոմնին, Թոմաս Լոուրենսը։ 1912 թվականին նրա կտակի համաձայն ամբողջ հավաքածուն` ներառյալ այս դիմանկարը, անհատույց տրվեց Էրմիտաժին, որտեղ էլ այն այժմ գտնվում է (№ 3509) :
Էրմիտաժի դատական հայց
Թանգարանային օրենքի նորմերը երբեմն բախվում են ֆիզիկական կամ իրավաբանական անձանց գործողությունների հետ, հատկապես թվային պատճենահանման և համացանցի դարաշրջանում ։
Այս դատական գործի նյութերի համաձայն ՝ 2005 թվականին պետերբուրգյան «Iya Yots» հագուստի դիզայներական խանութի ղեկավար Իյա Յոցը նկարիչ-ձևավորողին պատվիրել է «Տիկինը երկնագույնով» նկարի միագույն տարբերակը, որը պետք է դիմանկարային ընդհանրություն ունենար պատվիրատուի դեմքի հետ։ Աշխատանքը արվել է պայմանագրի համաձայն` 1500 ռուբլու դիմաց։ Օրինակը ներկայացված է նկարում։ Նկարի կրկնօրինակը որպես դեկոր օգտագործվել է խանութի մուտքի մոտ և նրա ներսում։ Դատական մեկնաբանության մեջ նշվում է, որ «բարենպաստ մթնոլորտ ստեղծելու նպատակով սկսել է նկարն օգտագործել այն հաստատությունում, որտեղ գտնվում է իր հավաքածուն»։ Մեկ այլ` արտաքին կողմում, գտնվում է այդպիսի դեկորի մեկ այլ օրինակ առանց Էրմիտաժի թույլտվության ։
2008 թվականին Իյա Յոցը հայտով դիմեց Մտավոր սեփականության դաշնային ծառայությանը՝ Iya Yots ձևավոր ստորագրությամբ վերոնշյալ միագույն նկարը որպես ապրանքանիշ գրանցելու համար (հայտ № 2008724775)։ Հայտը մերժվեց, քանի որ «հայտի օբյեկտ հանդիսացող արտահայտչական տարրը շփոթության աստիճանի համընկնում է Թոմաս Գեյնսբորոյի «Տիկինը երկնագույնով» նկարին, և հայտատուն չի ներկայացրել տվյալ նիշն իր կողմից օգտագործելու իրավասությունը հաստատող փաստաթղթեր» ։
2010 թվականին Էրմիտաժի ադմինիստրացիան իմացավ, որ Իյա Յոցը շարունակում է այդ նկարն օգտագործել իր խանութի արտաքին և ներքին դիզայնի համար։ Ընդ որում, որպես ապրանքանիշ օգտագործվել է IY միացագիրը՝ դրա տակ Iya Yots ձևավոր ստորագրությամբ։ Էրմիտաժը դատական գործ հարուցեց Իյայի դեմ՝ պահանջելով դադարել օգտագործել նկարը ցանկացած տեսակի կոմերցիոն նպատակներով առանց սեփականատիրոջ (Էրմիտաժի) թույլտվության։ Դրա համար մատնանշվեցին «Ռուսաստանի Դաշնության թանգարանային ֆոնդի և թանգարանների» մասին դաշնային օրենքի նորմերը։
Պատասխանողը բողոքարկեց դատարանի վճիռը, քանի որ իր կարծիքով «այդ որոշումը փաստացի արգելում է օգտագործել համաշխարհային մշակույթի և քաղաքակրթության նվաճումները այն բանի հիման վրա, որ համաշխարհային արվեստի նմուշները պահպանվում են Ռուսաստանի Դաշնության թանգարաններում»։ Ընդ որում, ապելյացիայի որոշումը ամբողջությամբ պաշտպանում էր նախնական որոշումը ։
Էրմիտաժի դիրքորոշումը մնում է հաստատուն։ Մամլո ծառայության ներկայացուցչի խոսքերով․ Իյա Յոցը շարունակեց այդ որոշման բողոքարկումը ավելի բարձր ատյաններում։ 2013 թվականի սեպտեմբերի 19-ին դատարանը առաջին լսմամբ որոշեց չեղարկել ապելյացիայի մասին նախորդ որոշումները և գործն ուղարկել Ստավրոպոլի երկրամասի վճռաբեկ դատարան՝ նոր քննության։
Արտաքին հղումներ
Կատեգորիա:Էրմիտաժի նկարներ Կատեգորիա:Կանանց դիմապատկերներ Կատեգորիա:Թոմաս Գեյնսբորոյի նկարներ
Բոնաստրե
Բոնաստրե (կատ.՝ Bonastre), բնակավայր և մունիցիպալիտետ Իսպանիայում՝ Տարագոնայի ենթարկման տակ՝ Կատալոնիա համայնքի տարածքում։ Մունիցիպալիտետը գտնվում է Բաշ-Պենեդես շրջանում։ Տարածքը կազմում է 24.97 կմ2։ Բնակչությունը 2010 թվականի տվյալներով կազմել է 640 մարդ։
Դերինիա
Դերինեիա կամ Դերինիա (Δερύνεια, Derinya), մեծ գյուղ և համայնք Կիպրոսի Հանրապետության Ֆամագուստայի շրջանում։ Տեղակայված է կղզու արևելյան ծայրում՝ Ֆամագուստա քաղաքից 2 կմ դեպի հարավ։ 1994 թվականից հարակից գյուղերի հետ կազմում է համանուն համայնքը։ Այժմյան համայնքապետը Անդրոս Կարայիանիսն է, ով կկառավարի մինչ 2016 թվականը։ Նրանից առաջ համայնքապետը եղել է Անդրեաս Շիապանիսը, իսկ նրանից առաջ լորա Իոաննուն։ Գյուղի տարածքը կազմում է 3.144 հեկտար, որից մոտ 75%-ը (1.241) օկուպացրել են թուրքական բանակը 1974 թվականից սկսած, այն նաև օկուպացրել է Ֆամագուստայի շրջանի 85%-ից ավելին։ Գյուղը հայտնի առողջարան Այիա Նապա քաղաքից հեռո է մոտ 12 կմ։ Համայնքի հողերը շատ նպաստավոր և բերրի են, այդ պատճառվ ել գյուղը նաև կոչվում է Կարմիր։ Մշակաբույսերից տարածված է կարտոֆիլը, լայնորեն տարածված է ելակի մշակումը։ Համայնքում ամեն տարի անցնակցվում է փառատոն, որը կոչվում է Ելակի փառատոն։ Գյուղը հանդիսանում է Անայենիսի Դերինեիա ֆուտբոլային ակումբի հայրենիքն է։ Այն նաև տարաքով Կիպրոսի մեծությամբ 16-րդ համայնքն է, իսկ բնակչությամբ 24-րդ բնակավայրը։
Գյուղն ունի ավելի քան 700 տարվա պատմություն։ Մինչ այժմ չի հայտնաբերվել գյուղի անվան ծագումը։ Սիմոս Մենարդոսը և Ջ. Գուդվինը իրենց գրքում պնդում են, որ առաջին բնակիչները հաստատվել են այստեղ Տրոյական պատերազմից հետո։
Բնակչություն
Ըստ 2011 թվականի հոկտեմբեր ամսի տվյալների գյուղի բնակչությունը կազմել է 5,758 մարդ, մեծամասնությունը թուրք կիպրացիներ են, սակայն հունական տարածքում բացառապես բնակվում են հույն կիպրացիներ։
Ծանոթագրություններ
Կատեգորիա:Կիպրոսի գյուղեր Կատեգորիա:Ֆամագուստայի շրջանի բնակավայրեր Կատեգորիա:Կիպրոսի համայնքներ Կատեգորիա:ՀԿԹՀ-ի գյուղեր Կատեգորիա:1994 թվականին հիմնադրված բնակավայրեր